CELEX: 32019D1145
Language: fi
Date: 2019-07-04 00:00:00
Title: Komission täytäntöönpanopäätös (EU) 2019/1145, annettu 4 päivänä heinäkuuta 2019, Intiasta peräisin olevien pallografiittiraudasta (tunnetaan myös nimellä pallografiittivalurauta) valmistettujen putkien tuontiin sovellettavia polkumyyntitoimenpiteitä koskevan osittaisen välivaiheen tarkastelun päättämisestä

5.7.2019   
               
               
                  FI
               
               
                  Euroopan unionin virallinen lehti
               
               
                  L 181/87
               
            
         KOMISSION TÄYTÄNTÖÖNPANOPÄÄTÖS (EU) 2019/1145,
         annettu 4 päivänä heinäkuuta 2019,
         Intiasta peräisin olevien pallografiittiraudasta (tunnetaan myös nimellä pallografiittivalurauta) valmistettujen putkien tuontiin sovellettavia polkumyyntitoimenpiteitä koskevan osittaisen välivaiheen tarkastelun päättämisestä
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1) ja erityisesti sen 9 artiklan 1 kohdan,
         sekä katsoo seuraavaa:
         1.   MENETTELY
         
         1.1   Voimassa olevat toimenpiteet
         
         
                     (1)
                  
                  
                     Voimassa oleva toimenpide on lopullinen polkumyyntitulli, joka otettiin käyttöön komission täytäntöönpanoasetuksella (EU) 2016/388 (2), sellaisena kuin se on muutettuna täytäntöönpanoasetuksella (EU) 2016/1369 (3).
                  
               
                     (2)
                  
                  
                     Tarkasteltavana olevaan tuotteeseen sovelletaan myös lopullista tasoitustullia, joka otettiin käyttöön komission täytäntöönpanoasetuksella (EU) 2016/387 (4).
                  
               1.2   Tarkastelupyyntö
         
         
                     (3)
                  
                  
                     Komissio vastaanotti 2 päivänä maaliskuuta 2018 asetuksen (EU) 2016/1036, jäljempänä ’perusasetus’, 11 artiklan 3 kohdan nojalla voimassa olevien polkumyyntitoimenpiteiden osittaista välivaiheen tarkastelua koskevan pyynnön, joka rajoittui vientiä harjoittavaan tuottajaan Electrosteel Castings Limited, jäljempänä ’Electrosteel’. Pyynnön esitti neljä unionin tuottajaa: Saint-Gobain PAM, Saint-Gobain PAM Deutschland GmbH, Saint-Gobain PAM España SA ja Duktus (Production) GmbH, jäljempänä ’pyynnön esittäjät’.
                  
               
                     (4)
                  
                  
                     Komissio totesi Electrosteelin polkumyyntimarginaaliksi alkuperäisessä tutkimuksessa 4,1 prosenttia, mutta lopulliseksi polkumyyntitulliksi vahvistettiin 0 prosenttia, jottei lopullisessa 9,0 prosentin tasoitustullissa jo huomioon otettuja vientitukia laskettaisi kahteen kertaan. Pyynnössä esitettiin riittävä näyttö siitä, että Electrosteel oli lisännyt polkumyyntikäytäntöään toimenpiteiden käyttöönoton jälkeen ja että olosuhteet, joiden perusteella voimassa olevat toimenpiteet otettiin käyttöön, ovat muuttuneet ja että muutokset ovat pysyviä.
                  
               1.3   Tarkastelun vireillepano
         
         
                     (5)
                  
                  
                     Komissio päätti panna vireille perusasetuksen 11 artiklan 3 kohdan mukaisen osittaisen välivaiheen tarkastelun, joka rajoittui polkumyynnin tutkimiseen Electrosteelin osalta. Komissio julkaisi 4 päivänä toukokuuta 2018Euroopan unionin virallisessa lehdessä tarkastelun vireillepanoa koskevan ilmoituksen, jäljempänä ’vireillepanoilmoitus’ (5).
                  
               
                     (6)
                  
                  
                     Tarkastelua koskeva uusi tutkimusajanjakso kattoi 1 päivän huhtikuuta 2017 ja 31 päivän maaliskuuta 2018 välisen ajan. Alkuperäinen tutkimusjakso alkoi 1 päivänä lokakuuta 2013 ja päättyi 30 päivänä syyskuuta 2014.
                  
               1.4   Asianomaiset osapuolet
         
         
                     (7)
                  
                  
                     Komissio pyysi vireillepanoilmoituksessa asianomaisia osapuolia esittämään näkökantansa. Lisäksi komissio ilmoitti tarkastelusta nimenomaisesti pyynnön esittäjille, Electrosteelille ja asianomaisen maan viranomaisille ja pyysi niitä osallistumaan siihen.
                  
               
                     (8)
                  
                  
                     Asianomaisilla osapuolilla oli mahdollisuus esittää huomautuksia kirjallisesti ja pyytää kuulemista komission ja/tai kauppaan liittyvissä menettelyissä kuulemisesta vastaavan neuvonantajan kanssa. Electrosteel pyysi kuulemista komission kanssa, ja sen kanssa järjestettiin kolme kuulemista. Nämä kuulemiset järjestettiin 15 päivänä toukokuuta 2018, 15 päivänä kesäkuuta 2018 ja 17 päivänä tammikuuta 2019.
                  
               2.   PYYNNÖN PERUUTTAMINEN JA MENETTELYN PÄÄTTÄMINEN
         
         
                     (9)
                  
                  
                     Pyynnön esittäjät ilmoittivat komissiolle 19 päivänä huhtikuuta ja 2 päivänä toukokuuta 2019 päivätyillä kirjeillä peruuttavansa pyyntönsä.
                  
               
                     (10)
                  
                  
                     Perusasetuksen 9 artiklan 1 kohdan nojalla menettely voidaan päättää, jos valitus peruutetaan, paitsi jos päättäminen ei olisi unionin edun mukaista.
                  
               
                     (11)
                  
                  
                     Tutkimuksessa ei ollut tullut esiin sellaisia seikkoja, jotka olisivat osoittaneet, että menettelyn päättäminen ei olisi unionin edun mukaista. Komissio totesi tässä yhteydessä, ettei asianomaisilta osapuolilta saatu huomautuksia, joiden mukaan menettelyn päättäminen ei olisi unionin edun mukaista. Komissio katsoi tämän vuoksi, että osittainen välivaiheen tarkastelu olisi päätettävä ilman, että merkittävien pysyvien muutosten ja Electrosteelin polkumyyntikäytännön esiintymistä olisi virallisesti todettu.
                  
               
                     (12)
                  
                  
                     Komissio totesi, että polkumyynnin tutkimiseen Electrosteelin osalta rajoittuva osittainen välivaiheen tarkastelu olisi päätettävä muuttamatta voimassa olevia toimenpiteitä.
                  
               
                     (13)
                  
                  
                     Asianomaisille osapuolille ilmoitettiin asiasta, ja niille annettiin mahdollisuus esittää huomautuksia.
                  
               
                     (14)
                  
                  
                     Tämä päätös on perusasetuksen 15 artiklan 1 kohdalla perustetun komitean lausunnon mukainen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Päätetään Intiasta peräisin olevien pallografiittiraudasta (tunnetaan myös nimellä pallografiittivalurauta) valmistettujen putkien, jotka luokitellaan tällä hetkellä CN-koodeihin ex 7303 00 10 ja ex 7303 00 90 (Taric-koodit 7303001010 ja 7303009010), lukuun ottamatta pallografiittirautaputkia, joissa ei ole sisä- ja ulkopinnoitetta (pinnoittamattomat putket), tuontiin sovellettavia polkumyyntitoimenpiteitä koskeva osittainen välivaiheen tarkastelu.
         
         
            2 artikla
            Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Brysselissä 4 päivänä heinäkuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 176, 30.6.2016, s. 21.
         
            (2)  Komission täytäntöönpanoasetus (EU) 2016/388, annettu 17 päivänä maaliskuuta 2016, lopullisen polkumyyntitullin käyttöönotosta Intiasta peräisin olevien pallografiittiraudasta (tunnetaan myös nimellä pallografiittivalurauta) valmistettujen putkien tuonnissa (EUVL L 73, 18.3.2016, s. 53).
         
            (3)  Komission täytäntöönpanoasetus (EU) 2016/1369, annettu 11 päivänä elokuuta 2016, lopullisen polkumyyntitullin käyttöönotosta Intiasta peräisin olevien pallografiittiraudasta (tunnetaan myös nimellä pallografiittivalurauta) valmistettujen putkien tuonnissa annetun täytäntöönpanoasetuksen (EU) 2016/388 muuttamisesta (EUVL L 217, 12.8.2016, s. 4).
         
            (4)  Komission täytäntöönpanoasetus (EU) 2016/387, annettu 17 päivänä maaliskuuta 2016, lopullisen tasoitustullin käyttöönotosta Intiasta peräisin olevien pallografiittiraudasta (tunnetaan myös nimellä pallografiittivalurauta) valmistettujen putkien tuonnissa (EUVL L 73, 18.3.2016, s. 1).
         
            (5)  Ilmoitus Intiasta peräisin olevien pallografiittiraudasta (tunnetaan myös nimellä pallografiittivalurauta) valmistettujen putkien tuontiin sovellettavia polkumyyntitoimenpiteitä koskevan osittaisen välivaiheen tarkastelun vireillepanosta (EUVL C 157, 4.5.2018, s. 3).